ભારતના કુલ 31 રાજ્યોમાં કુલ બેઠકોની સંખ્યા 4120 છે એટલે કે આટલી સંખ્યામાં ધારાસભ્યો ચૂંટાય છે જે પૈકી ભાજપ પાસે માત્ર 1469 ધારાસભ્યો છે છતાં ભાજપ હાલ 20 રાજ્યોમાં સત્તા પર છે અથવા તો ભાગીદારીમાં સત્તા ભોગવી રહ્યો છે. આ સાથે એનડીએ પાર્ટનરના ધારાસભ્યોની સંખ્યા 476 થવા જાય છે. ભાજપની સંપૂર્ણ સત્તા નથી તેવા રાજ્યોમાં આંધ્રપ્રદેશ, કર્ણાટક, કેરાલા, મિઝોરમ, ઓરિસ્સા, પંજાબ, તામિલનાડુ, તેલંગાણા, પશ્ચિમબંગાળ, દિલ્હી અને પોંડિચેરી છે. ભાજપના સત્તા સહયોગી રાજ્યોમાં બિહાર, જમ્મુ એન્ડ કાશ્મીર, મહારાષ્ટ્ર, મેઘાલય, નાગાલેન્ડ અને સિક્કીમનો સમાવેશ થાય છે. ત્રણ રાજ્યો એવાં છે કે જ્યાં ભાજપના સભ્યોની સંખ્યા બે આંકડામાં પણ થતી નથી છતાં ત્યાં ભાગીદારીની સરકાર ચાલે છે. આમ થવાનું કારણ કોંગ્રેસને સાથ આપવા ખૂબ ઓછી પાર્ટીઓ તૈયાર થાય છે. નવી દિલ્હીમાં જેની પાસે પાવર હોય છે તેની પાસે અન્ય પાર્ટીઓ દોરાય છે કારણ કે પાર્ટીઓને પણ તેમના અસ્તિત્વનો સવાલ ઉભો થાય છે. ભારતમાંથી કોંગ્રેસ નામશેષ થતી જાય છે તેનું આ ઉત્તમ ઉદાહરણ છે. બિન કોંગ્રેસી સરકારોમાં કોંગ્રેસ જે કંઇ કરી ન શકી તે ભાજપ કરી બતાવે છે, એટલે અન્ય નાની મોટી પાર્ટીઓ ભાજપના વિજયરથ સામે ઝૂકી ઝૂકી ને સલામ ભરે છે.